Lav et referat af nedenstående tekst:

Tekst:
Sebastian Mysager ligner umiddelbart en helt almindelig 21-årig nordjyde, men indeni ham banker et julehjerte ud over det sædvanlige. Den 23. og 24. december skal Sebastian ikke sidde hjemme i mors stue og spise lakridskonfekt og se juleshow. Han skal ud og køre Aalborgs gader tynde som julemand. Betaling i smil og glæde Man kan være frivillig på mange måder, men ikke mange 21-årige er det på Sebastians måde. For når han hopper i julemandsdragten juleaften, er det helt uden betaling: - Jeg tager ikke noget for det. For mig er betalingen smil og glæde, fortæller den unge julemand. Hvorfor Sebastian bruger sine juledage på dette, er der mange, som spørger ham om, og dertil svarer han på ægte julemandsvis: - Jeg gør det for, at sprede en masse glæde hos familier. År 2022 bliver Sebastian Mysagers debutår som julemand, og han ser frem til den nye udfordring. Julemand i Fiat 500 Men han kan ikke løbe fra, at han er en ung julemand - måske så ung, at han kan forveksles med en nisse. Men det hyler ham heldigvis ikke ud: - Jeg er glad for udfordringer og har et stort gåpåmod. Så jeg er sikker på, at jeg godt kan spille rollen som julemand. Han har dog ikke fået fat i en slæde eller rensdyr endnu og må derfor nøjes med en Fiat 500 som kane i år. - Jeg regner med at parkere et stykke væk fra husene, sådan at jeg bare dukker op i mit kostume, uden de ser bilen. Mange forespørgsler Det er gennem dette Facebook-opslag, at Sebastian tilbyder sig: Han har allerede fem bookinger aftalt, men har 20-30 henvendelser liggende, som venter på at blive besvaret. Så måske har julemandsdebutanten en lang juleaften foran sig. Alligevel regner Sebastian med at få tid til at holde juleaften med sin egen familie. - Det er jo hovedsageligt børnefamilier, jeg besøger. Så jeg regner ikke med, at det bliver så sent. Den unge julemand holder ikke jul på Grønland i år men hjemme ved sine forældre i Aalborg Centrum.

Referat:
Mens andre ser Disneys Juleshow, kører Sebastian rundt i sin Fiat 500 som julemand.